als_Latn dik_Latn sag_Latn
Kryetari i Lëvizjes Socialiste për Integrim Petrit Vasili reagon ndaj deklaratave të kreut të Partisë Demokratike, Lulzim Basha i cili sot nga Kruja e cilësoi LSI si sh.p.k të Ilir Metës, e cila do të marrë fund më 25 qershor.
“I dashur Luli, nga Kruja, nën dehjen e hashashit, më zure dhe mua në gojë. Mosmirënjohjen ndaj Berishës dhe Metës ta njoh mirë. E di mirë edhe që ke hequr dorë nga objektivi yt dhe i PD-së për Kryeministër dhe President”, shkruan Vasili në Facebook.
Por ndërsa thotë se meqenëse Edi Rama nuk po i kthen përgjigje për ftesën për debat televiziv, Vasili e fton Lulzim Bashën që t’i dalë përballë.
“Megjithatë, për të vërtetat e sh.p.k-ve të tua dhe shumë të vërteta të tjera, që unë di nga takime shumë të rëndësishme, meqenëse edhe kandidati tjetër nuk po ta fishkëllen, edhe në respekt të demokratëve të pres të përballemi në tv, shesh a ku të duash. Ky, Luli, është një shans edhe për ty”, deklaron Vasili.
Basha- Metës: "Tregtar Venediku", sh.p.k-ja jote merr fund më 25 qershor
Kryetari i Partisë Demokratike Lulzim Basha në takimin elektoral në Krujë gjatë ditës së sotme shigjetoi Presidentin e zgjedhur Ilir Meta dhe partinë që deri para pak kohësh drejtohej prej tij, Lëvizjen Socialiste për Integrim.
“Kemi dhe një tjetër në këtë mesele, shokun Ilir. Opozita është e bashkuar prej jush nën një sigël Partinë Demokratike ku janë përfshirë të gjithë aleatët. Kurrë nuk ka ndodhur, e gjithë e djathta në një sigël, e gjithë Republika e re në një sigël. Ata i përçau pazari, tepsia, zihen kush e merr timonin. Një javë program të vetëm kolltukun dhe timonin, unë program të vetëm kam ju, hallet tuaja, problemet tuaja. Pazari i fundit i Republikës së vjetër ishte zgjedhja e Presidentit”, u shpreh Basha.
Ai shtoi se Rama dhe Meta i’a futën me verë, as nuk u pyet njeri, as nuk vendosi njeri, por tha se dy njerëz me verë dhe peshk zgjodhën Presidentin e ri të Republikës së vjetër, duke e cilësuar si “pazarin e peshkut”.
Ilir Metën e krahasoi me “tregtarin i Venedikut,” që siç tha ai, u zgjodh President si akt i fundit i Republikës së vjetër, duke i kërkuar që ta marrë me qetësi dhe dashuri faktin se “sh.p.k e tij do shkojë drejt falimentimit total më 25 qershor. Pazaret politike marrin fund më 25 qershor”.
Sipas Bashës, opozita e bashkuar dhe PD, me votën e qytetarëve do të qeverisë Republikën e re, dhe se matrapazllëqet marrin fund nuk kanë vendi në Republikën e re.
“Hidhuani teserat në fytyrë bashkohuni me PD, kthehuni në shtëpinë tuaj, në shtëpinë e lirisë, ekonomi e fortë, e nesërme e sigurtë”, deklaroi Lulzim Basha.
Kreu i PD shtoi se teatri politik, teatri i kukullave do marrë fund, duke thënë se zotimi i tij i parë është se nuk do të jetë Kryeministër i llafeve, karikaturave, çitjaneve, tutave, por do të jetë Kryeministri i njerëzve të zakonshëm, i punësimit dhe ekonomisë, për çdo shqiptar dhe shqiptare.
Ai tha se do u jepet fund taksave të larta që i kanë marrë frymën ekonomisë, do ketë ulje TVSH-së, taksës së sheshtë dhe do të hapen vende pune me rroga të mira. /a.y/noa.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn